31999R0998
L 122/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 998/1999 НА КОМИСИЯТА
от 11 май 1999 година
за изменение на приложения I и II към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 997/1999 на Комисията (2), и по-специално членове 6 и 8 от него,
(1)
като има предвид, че съгласно Регламент (ЕИО) № 2377/90, постепенно трябва да се определят максимално допустими граници на остатъчни вещества за всички използвани в Общността фармакологично активни субстанции, употребявани във ветеринарномедицинските продукти, предназначени за животни, отглеждани за храна;
(2)
като има предвид, че максимално допустимите граници на остатъчни вещества се определят едва когато Комитетът за ветеринарномедицинските продукти прегледа всички данни, свързани с безопасността на остатъците от съответното вещество по отношение на потребителите на храни от животински произход и влиянието на остатъчните вещества върху промишлената преработка на храните;
(3)
като има предвид, че при определянето на максимално допустими граници на остатъчни вещества от ветеринарномедицински продукти в храните от животински произход следва да се уточнят животинските видове, в които може да се открият остатъчни вещества, допустимите нива на остатъчни вещества за всяка от месните тъкани, получени от обработеното животно (прицелна тъкан), както и естеството на остатъчното вещество, необходимо за контрола на остатъчните вещества (маркерно остатъчно вещество);
(4)
като има предвид, че за контрола на остатъчните вещества, съобразно съответното законодателство на Общността, се определят максимално допустимите граници на остатъчни вещества в прицелните тъкани на черен дроб или бъбреци; като има предвид, че черният дроб и бъбреците обикновено се отстраняват от кланични трупове, които са предмет на международна търговия, и следователно трябва да се определят и максимално допустими граници на остатъчни вещества за мускулните или мастните тъкани;
(5)
като има предвид, че в случая на ветеринарни лекарствени средства, предназначени за птици носачки, животни в лактационен период или медоносни пчели, следва да се определят максимално допустими граници на остатъчни вещества и за яйца, мляко или мед;
(6)
като има предвид, че данофлоксацин трябва да се включи в приложение I към Регламент (ЕИО) № 2377/90;
(7)
като има предивд, че тиапрост, convallaria majalis, atropa belladonna, aqua levici и adonis vernalis трябва да се включат в приложение II към Регламент (ЕИО) № 2377/90;
(8)
като има предвид, че следва да се предвиди шейсетдневен срок преди влизането в сила на настоящия регламент, за да се позволи на държавите-членки, предвид разпоредбите на настоящия регламент, да направят необходимото адаптиране в разрешителните за продажба на съответните ветеринарномедицински продукти, издавани съгласно Директива 81/851/ЕИО на Съвета (3), последно изменена с Директива 93/40/ЕИО (4);
(9)
като има предвид, че предвидените в настоящия регламент мерки са в съответствие със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕИО) № 2377/90 се изменят съгласно приложението към настоящия регламент.
Член 2
Настоящият регламент влиза в сила на шейсетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 май 1999 година.